b"\n_START_ARTICLE_\nSinuiju\n_START_SECTION_\nKasaysayan\n_START_PARAGRAPH_\nPinaunlad bilang pangunahing pamayanan noong pamumuno ng Hapon sa Korea sa dulo ng isang tulay ng daambakal sa kabilang panig ng Ilog Yalu (Amrok), matatagpuan ito 7 milya kanluran ng kondado ng \xc5\xaciju, ang lumang lungsod kung saang nagmula ang pangalang Sin\xc5\xadiju (na nangangahulugang \xe2\x80\x9cBagong \xc5\xaciju\xe2\x80\x9d). Bilang isang bukas na pantalan, lumago ito lalo na sa konersiyo kalakip ng industriyang pagtotroso na gumagamit ng Ilog Yalu upang dalhin ang troso. Dagdag diyan, pinausbong ang industriyang kimikal pagkaraang itinayo ang Hidroelektrikong Saplad ng Sup'ung sa dakong itaas sa ilog._NEWLINE_Noong Digmaang Koreano, pansamantalang nilipat ni Kim Il-sung at ng kanyang pamahalaan ang kabisera sa Sin\xc5\xadiju, kasunod ng kanilang paglisan ng P'y\xc5\x8fngyang - bagaman paglapit ng mga puwersang UNC (United Nations Coalition), lumipat ang pamahalaan sa Kanggye. Dinanas din ng lungsod ang mabigat na pagkasira mula sa pambobomba mula himpapawid bilang bahagi ng estratehikong pagbobomba ng Hilagang Korea ng Hukbong trategic bombing of North Korea ng Hukbong Himpapawid ng Estados Unidos. Itinayo muli ang lungsod magmula wakas ng digmaan.\n_START_SECTION_\nHeograpiya\n_START_PARAGRAPH_\nHinahangganan ang Sin\xc5\xadiju ng Ilog Yalu, at ng mga kondado ng P'ihy\xc5\x8fn at Ryongch'\xc5\x8fn. Ang taas ng lungsod ay 4 talampakan, o mga isang metro, sa ibabaw ng lebel ng dagat. May ilang mga pulo sa bunganga ng Ilog Yalu - Pulo ng Wihwa-do, Pulo ng Imdo, Pulo ng Ryuch'o-do, at Pulo ng Silangang Ryuchodo (Tongryuch'o-do).\n_START_SECTION_\nEkonomiya\n_START_PARAGRAPH_\nBilang isang sentro ng magaang industriya sa Hilagang Korea, ang Sin\xc5\xadiju ay may plantang gumagawa ng naka-enamel na kagamitang bakal. Gayundin, mayroon itong pagawaan ng tela, gilingan ng papel at isang pabrika ng afforestation. Ang timog-kanlurang daungan nito ay may pagawaan ng mga barko, bagaman ang pangunahing gawain ng pagawaang ito ay ang wari bagang paglalansag ng mga barko para sa kapirasong metal at ibang mga maaari pang gamitin na materyales sa halip ng paggawa ng mga bagong barko. Ang lugar ay may mga planta ng ulitang gamit (recycling plants) na ulitang ginagamit ang maraming mga materyales, kabilang ang mga produktong hindi pinapahintulot ang muling paggamit sa Tsina. Matatagpuan ang Sin\xc5\xadiju Cosmetics Factory sa Namsin\xc5\xadiju (Timog Sin\xc5\xadiju).\n_START_SECTION_\nKalakalan sa Tsina\n_START_PARAGRAPH_\nIsang malaking bahagi ng pandaigdigang kalakalan ng Hilagang Korea, kapuwa ligal at iligal, ay dumadaan sa Sin\xc5\xadiju at Dandong, sa kabila ng Ilog Yalu sa Tsina.\n_START_SECTION_\nGitnang pamilihan\n_START_PARAGRAPH_\nMula noong 2002, nakasentro ang buhay-komersiyo sa Pamilihan ng Chaeha-dong. Batay sa imaheng buntabay na kinuha noong ika-30 ng Oktubre 2012, nawasak na ang pamilihan at kasalukuyang ginagawa na isang bagong liwasan.\n_START_SECTION_\nDemograpiya\n_START_PARAGRAPH_\nAng Sin\xc5\xadiju ay may populasyon na 359,341 noong 2008, isang pagdagdag mula sa tinatayang populasyon nito na 352,000 noong 2006.\n_START_SECTION_\nMga pook-palatandaan\n_START_PARAGRAPH_\nIlan sa mga kilalang pook-palatandaan at pasilidad sa Sin\xc5\xadiju ay ang Sin\xc5\xadiju High School, Sin\xc5\xadiju Commercial High School, Eastern Middle School, Sin\xc5\xadiju Light Industry University, Sin\xc5\xadiju University of Medicine at ang Sinuiju University of Education. Kabilang sa mga matanwing lugar ang Tonggun Pavilion, Waterfall, at Hot Springs._NEWLINE_Mayroon din isang ruweda na nakatanaw sa Ilog Yalu na iniulat na sira."